مور و راسسئلين هئگئلچي ايدئاليستلري تنقيد ائده‌رک يئني بير فلسفه اورتايا قويمالاريني (ان آزي اينگيلتره‌ده) آناليتيک فلسفه‌نين باشلانغيجي حساب ائتمک اولار. بير چوخلاري بئله دوشونور کي، مورون "آناليز" تئرمينيني عادي (هامييا بللي) فيکيرلرله علاقه‌لي ايشلتمه‌سي ائله "آناليتيک فلسفه" آدينين منبعي‌دير (باخ پرئستون). مور حقيقتن ده ايدئاليستلردن و اسکئپتيکلردن فرقلي اولاراق بئله دوشونوردو کي، فلسفه‌نين وظيفه‌سي عادي رئاليست فيکيرلرين حقيقيليگيني موزاکيره ائتمک دئييل، همين فيکيرلري دوزگون آناليز ائتمکدير.